Anexa nr.2                                       la Hotărârea Consiliului Judeţean 
                                                  Bistriţa-Năsăud nr. 124 din 31.08.2017
SCOPUL, OBIECTIVELE ȘI STRUCTURA CHELTUIELILOR
prevăzute în Contractul privind finanțarea programului sportiv „Promovarea sportului de performanţă”, subprogramul „Calendar sportiv internaţional” derulat de Federația Română de Culturism și Fitness pentru organizarea Campionatului Mondial de Culturism și Fitness Juniori și Masters în anul 2017, perioada 09.11.2017-13.11.2017
I. Scopul contractului 
Scopul prezentului contract îl constituie finanțarea programului sportiv „Promovarea sportului de performanţă”, subprogramul „Calendar sportiv internaţional” derulat de Federația Română de Culturism și Fitness în vederea organizării Campionatului Mondial de Culturism și Fitness Juniori și Masters în anul 2017, perioada 09.11.2017-13.11.2017, pentru dezvoltarea pe plan local a sportului de performanţă, pe ramura de sport Culturism şi Fitness, îndeplinind o importantă funcţie reprezentativă pentru Judeţul Bistriţa-Năsăud în competiţiile sportive oficiale cu caracter internaţional.
II. Obiectiv general 
Organizarea și desfășurarea în perioada 09.11.2017 - 13.11.2017, în municipiul Bistriţa, judeţul Bistriţa-Năsăud a Campionatului Mondial de Culturism și Fitness Juniori și Masters cu scopul de a dezvolta și promova activității sportive de culturism și fitness prin participarea la competiții sportive oficiale internaționale, pentru dezvoltarea sportului de performanţă la nivel national şi local.

III. Obiective specifice activităţii de organizare a Campionatului Mondial de Culturism și Fitness Juniori și Masters în anul 2017:

a) dezvoltarea și promovarea practicării culturismului și fitness-ului la  nivel naţional şi mondial;

b) reprezentarea și apărarea intereselor culturismului și fitness-ului la nivel internațional;

c) evidenţierea contribuţiei semnificative şi constante a sportului de performanţă şi sporirea prestigiului României pe plan internaţional;

d) promovarea sportului în comunitățile locale;
e) crearea de modele pentru tinerii doritori să practice aceste activități sportive;

f) atragerea tuturor categoriilor de cetăţeni, fără nici o discriminare,  în mod liber şi voluntar, independent sau în cadru organizat,  pentru participarea la activităţi și evenimente sportive;
g) susţinerea şi dezvoltarea activităţii de performanţă la nivelul copiilor şi juniorilor;

h) susţinerea procesului de organizare a competiţiei oficiale la nivel  international;
i) promovarea media pe plan local și națonal a evenimentului sportiv, precum şi a ramurilor sportive din cadrul federaţiei de specialitate implicate în organizarea şi derularea campionatului mondial;
j) promovarea şi dezvoltarea ramurilor de sport asociate în cadrul Federaţiei Naţionale de Culturism și Fitness;

k) creşterea atractivităţii judeţului Bistriţa-Năsăud prin organizarea unor competiţii oficiale cu caracter internaţional care au loc pe teritoriul României, cu avizul Ministerului Tineretului şi Sportului;

l) satisfacerea nevoilor sportive comunitare, prin organizarea de evenimente majore, în scopul creşterii gradului de acces a cetăţenilor către sport; 

m) organizarea în Judeţul Bistriţa-Năsăud a unor evenimente sportive, adresate tuturor cetăţenilor judeţului de tip "fitness festival", pentru promovarea Campionatului Mondial de Culturism şi Fitness pentru Juniori şi Masters şi a sportului în general.
IV. Indicatori privind realizarea obiectivelor
· numărul ţărilor participante/numărul ţărilor estimate a participa la campionatul mondial;
· numărul concurenţilor prezenţi la campionatul mondial/numărul concurenţilor estimaţi a participa la campionat;
· numărul spectatorilor prezenţi/numărul spectatorilor estimat a fi prezenţi. 
V. Instrumente şi indicatori de verificare şi evaluare a 
 rezultatelor
       Raport de activitate întocmit de Federația Română de Culturism și    Fitness privind îndeplinirea obligaţiilor asumate prin contract. 
VI. Categorii de cheltuieli necesare îndeplinirii obiectivelor propuse:
	Nr.
crt.
	Categorii de cheltuieli asigurate din bugetul Judeţului Bistriţa Năsăud
	Detaliere categorii de cheltuieli
	Buget 
-mii lei-

	1.
	Servicii de cazare şi masă pentru membrii Federaţiei Internaţionale de Bodybuilding şi Fitness şi membrii Federaţiei Române de Culturism şi Fitness
	Asigurare servicii de cazare în 27 de camere duble, conform cerinţelor Federaţiei Internaţionale de Bodybuilding şi Fitness, pentru delegaţiile oficiale participante la eveniment, respectiv Preşedintele Federaţiei Internaţionale de Bodybuilding şi Fitness şi Preşedintele Federaței Române de Culturism și Fitness, Membrii Comitetului Executiv Federaţiei Internaţionale de Bodybuilding şi Fitness, Membrii Comitetului Executiv ai Federației Române de Culturism și Fitness, Invitaţi VIP (Ministrul Tineretului şi Sportului, Preşedintele COSR, etc.).
Asigurare servicii de masă pentru un număr de 50 membrii ai delegaţiilor oficiale.
	

	2.
	Servicii de cazare şi masă pentru participanţi şi pentru membrii delegaţiilor participante, conform cerinţelor IFBB 


	Asigurare servicii de cazare şi masă pentru un număr de 700 persoane, membrii ai  delegaţiilor participante, repartizaţi în aproximativ 300 - 400 camere duble şi 100 single. Numărul final al membrilor delegaţiilor participante va fi comunicat cu aproximativ 20-30 zile înainte de eveniment.
	

	3.
	Servicii de transport participanţi, conform cerinţelor Federaţiei Internaţionale de Bodybuilding şi Fitness şi datelor de plecare/sosire comunicate de delegaţiile ţărilor participante, respectiv transfer aeroport  Cluj - Bistrita Nasaud – Cluj şi transport local hotel - sală de antrenament /concurs
	Asigurare servicii de transport pentru toti participanţii conform datelor de plecare/sosire comunicate de delegaţiile ţărilor participante
Serviciile de transport vor include:

- transfer aeroport  Cluj – Bistriţa-Năsăud – Cluj cu autocar/microbus transport persoane, în funcţie de numărul persoanelor;
- transport local hotel - sală de antrenament / concurs cu autocar/microbus transport persoane, în funcţie de numărul persoanelor participante.
	

	4.
	Cheltuieli de reclamă și promovare a evenimentului 
	Cheltuieli de reclamă și promovare a evenimentului internațional.
	

	
	TOTAL BUGET 
	
	300 

